Anne Mari Graver

Anne Mari Graver (født 31. mai 1958 i Paris) er en norsk billedkunstner, per 2019 bosatt på Borøy i Tvedestrand kommune. Hun er utdannet grafiker ved Avni Institute of Fine Arts, Tel Aviv (1975), Surikov Institute of Fine Arts i Moskva (1975-1977) og Atelier Nord, under ledelse av grafiker Anne Breivik, Oslo (1978-1980). Som billedkunstner har hun hovedsakelig arbeidet med grafikk, med hovedvekt på kobberstikk. 

Graver har deltatt på  flere separat- og kollektivutstillinger i inn- og utland;  blant annet på Østlandsutstillingen i 1979 og separatutstilling med kobberstikk i Oslo Kunstforening i 1982.  Hun er også utdannet innen filmregi ved Statens Studiesenter for Film (1988-1991), og har hatt film ved Kortfilmfestivalen i Grimstad (1991). 

Anne Mari Graver er datter av jurist og diplomat Petter Graver, søster til jusprofessor Hans Petter Graver og mor til filmprodusent Dyveke Bjørkly Graver. Hun er medlem av foreningen Norske Grafikere, og er per 2019 ansatt som kulturrådgiver ved Aust-Agder bibliotek og kulturformidling.

Referanser 

Norske billedkunstnere
Norske grafikere